«Тәжірибедегі рефлексия» мектепішілік курсы аяқталды

Қасиетті Рамазан айы жақсы нәтижелі іспен басталды.№25 Красноярка орта мектебінде мектеп тренерлерінің нәтижесі көрінді.Жыл бойы мектеп тренерлері ұстаздарды жаңа бағдарлама бойынша өз тәжірибелерімен бөлісіп,курс сабақтарын оқытты.

 «Назарбаев Зияткерлік мектептері» ДББҰ Педагогикалық шеберлік орталығы әзірлеген «Тәжірибедегі рефлексия» жалпы білім беретін мектептердегі педагогика кадрларының кәсіби даму бағдарламасы бойынша 100 академиялық сағат көлеміндегі мектепішілік курсын мектептегі ұстаздар қауымы аяқтап,куәлік табыс етілді.Мектеп тренерлері Тулебаева Н.К мен Кайрбекова С.А курсты өткізді.Осы екі мектеп тренерлеріне айтар алғысымыз шексіз.Қасиетті Рамазан айында істері сәтті аяқталды.Алдағы уақытта жұмыста табыс тілейміз.Барша мұсылмандарға Ораза қабыл болсын демекпіз.

 №25 Красноярка орта мектебінің ұжымы



